16/04/2013 | Administración LocalMunicipal
Ferrol
Urbanismo. Inspección e Disciplina
Notificación a Serantes 2 Milenio, SL; expediente OE 18/13 estrada de Xoane

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de resolución do expediente de orde de execución de emerxencia, xa que se intentou a notificación e non se puido realizar, procedese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 28.01.2013 polo que poderán comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Ordenar a SERANTES 2 MILENIO, SL que de xeito urxente e inmediato, no prazo de 1 día, desde a recepción da presente notificación, como medida cautelar de seguridade, retire as terras e pedras caídas na estrada e no prazo de 3 días proceda á consolidación do muro existente na zona afectada e a ataluzar a zona na que caeu o muro de xeito que se eliminen os perigos de caída de pedras e terreos. SEGUNDO.- Advertir á propiedade que no caso do incumprimento do ordenado no apartado primeiro da presente resolución, se adoptarán por esta administración as medidas que se estimen necesarias para evitar calquera tipo de perigo a persoas e bens, tramitándose no seu caso o correspondente procedemento de execución subsidiaria co fin de repercutir os gastos que dita execución leve aparellada a cargo do propietario do inmoble, ou ben iniciando o procedemento de execución forzosa mediante a imposición de multas coercitivas de 300 a 6.000 euros reiterables ate que se dea cumprimento ao ordenado. TERCEIRO.- Dar conta á Deputación Provincial da Coruña xa que a estrada afectada é provincial. CUARTO.- Darlle traslado ao Negociado de Seguridade e Tráfico para que coloquen as sinais preceptivas para advertencia ao trafico rodado e peonil. A sinalización e balizamento deberá ser perceptible tanto de día como de noite. QUINTO.- Comunicarlle ao obrigado que, estando advertido pola Administración dos riscos existentes, serán da súa responsabilidade os danos e prexuízos que se poidan ocasionar. SEXTO.- Notificar aos interesados. SÉTIMO.- Solicitar ao Rexistro da Propiedade a práctica da anotación marxinal da resolución do presente expediente de orde de execución de acordo co artigo 63.3 do R. D. 1093/97 de 4 de xullo, unha vez que esta resolución adquira firmeza en vía administrativa. Contra esta resolución que é definitiva en vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita Xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, do 13 de xaneiro. Ferrol, O concelleiro delegado da Área Medio Ambiente, Urbanismo, Servizos e Seguridade, por delegación da Alcaldía de 13.06.2011 (BOP 29.06.2011) Guillermo Evia Pérez